**Neulamäki** on kaupunginosa Kuopiossa noin 4–5 kilometriä keskustasta lounaaseen. Asukkaita Neulamäessä on noin 5 200. Kaupunginosa rajoittuu idässä Savilahden, etelässä ja lounaassa Kolmisopen ja luoteessa Neulaniemen kaupunginosiin. Neulamäen länsiosassa sijaitsee Suuri Neulamäki, joka on nimensä mukaan korkea mäki.

Alue jakautuu asunto- ja työpaikka-alueeseen. Lähistöllä naapurikaupunginosa Savilahdessa sijaitsevat Kuopion tiedepuisto, Itä-Suomen yliopisto, rakenteilla (2021-2022) oleva uudisrakennus Savonia-ammattikorkeakoululle ja Kuopion yliopistollinen sairaala. Neulamäkeen on sijoittunut noin 1 800 työpaikkaa (1.1.2008).

Asuntokanta on monipuolinen, sillä se koostuu sekä rivi-, kerros- että omakotitaloista. Alueella asuu paljon opiskelijoita. Kuopaksen suurin asuntokanta sijoittuu Neulamäkeen.

Palveluja
---------

Neulamäessä on päiväkoteja, kaksi yhtenäiskoulua (Neulamäen koulu ja Kuopion kristillinen yhtenäiskoulu) sekä nuorisotalo, joka tunnetaan myös nimellä Rytö. Alueella on myös monipuolinen ostoskeskus, josta löytyy kauppoja, kirjasto, apteekki, ravintola, neuvola ja hammashoitola. Ostoskeskuksen vieressä sijaitsee Neulamäen kirkko. Se kuuluu Alavan seurakuntaan Särkiniemen sekä Alavan kirkon läheisten kaupunginosien kuten Niiralan ja Haapaniemen kanssa.

Neulamäen itäosassa on yritysalue. Lisäksi alueella toimii Pohjois-Savon pelastuslaitoksen Neulamäen keskuspelastusasema, jonka naapurustossa sijaitsee mikroautorata. Pelastusasemalla päivystää muun muassa johtoyksikkö RPS31, pelastusyksikkö RPS101, säiliöauto RPS103, vesipelastusyksikkö RPS1055, kemikaalintorjuntayksikkö RPS1058 ja ambulanssit EPS221, 231 ja 232. Näiden lisäksi asemalla on myös ERTI eli erityistilanne yksikkö, vara-autoja ja vene.

Neulamäen koulua.Neulamäen kirjaston sisäänkäynti.Neulamäen kirkko (Carl-Johan Slotte, 1993).Pohjois-Savon pelastuslaitoksen Neulamäen pääpelastusasema.Neulamäen kaupunginosan rakennuksia.

Luonto
------

Näkymä Suuren Neulamäen näköalatornilta, taustalla Puijon torni.
Neulamäen kaupunginosan lounaispuolella, Kolmisopen kaupunginosassa on laaja (426 ha, vuonna 2018), virkistysretkeilyyn sopiva Kolmisoppi-Neulamäen luonnonsuojelualue (Natura 2000 -alue). Alue on kasvillisuudeltaan ja pinnanmuodoiltaan monipuolinen. Kolmisoppi-Neulamäessä on suuria korkeuseroja, kalliojyrkänteitä, lehtoja sekä kuusi- ja mäntymetsiä, puroja ja lampia. Alue on yksi Kuopion suosituimmista virkistysalueista, ja sieltä löytyy laajat latu- ja polkuverkostot.

Lähteet
-------

1. 1 2 3 4 5 6  Neulamäki (Kuopion kaupunginosat) *Kuopion kaupunki, kuopio.fi*. Viitattu 25.10.2021.
2. 1 2  Neulamäen kaupunginosa Kuopion karttapalvelussa (kartan valikosta voi vaihtaa esitettäviä tietoja) *Kuopion karttapalvelu, kartta.kuopio.fi*. Viitattu 25.10.2021.
3. ↑  *Kuopion työpaikat ja elinkeinorakenne 1.1.2008*. Kuopion kaupungin yrityspalvelu, 2008. Teoksen verkkoversio (pdf) (viitattu 8.1.2009).  (Arkistoitu – Internet Archive)
4. ↑  Neulamäen kirkko *Kuopion ev.-lut.-seurakunnat, kuopionseurakunnat.fi*. Viitattu 25.10.2021.
5. ↑  Kuopion seurakunta-alueet (ev.lut.) (halutessaan kartan valikosta voi aktivoida kaupunginosajaottelun) *Kuopion karttapalvelu, kartta.kuopio.fi*. Viitattu 25.10.2021.
6. ↑  Arkistoitu kopioKolmisoppi-Neulamäki (luonnonsuojelualueen esite) Kuopion kaupunki, kuopio.fi.  Arkistoitu 27.10.2021. Viitattu 27.10.2021.
7. ↑  Tiivistelmä Natura 2000 -alueen suojeluperusteista: Kolmisoppi-Neulamäki Ympäristöhallinnon verkkopalvelu, ymparisto.fi. Viitattu 27.10.2021.

Aiheesta muualla
----------------

* Kuvia tai muita tiedostoja aiheesta **Neulamäki** Wikimedia Commonsissa

* Neulamäki Kuopion kaupunginosat -palvelussa (Arkistoitu – Internet Archive)
* Perustietoa Neulamäestä (Arkistoitu – Internet Archive) Neulamäen kaupunginosayhdistys ry:n sivuilla (alueen kartat, palvelutarjonta, ulkoilu- ja muut harrastusmahdollisuudet, historiikki)
* Jukka Patrakka (24.1.2015) Perhe katsoi vieressä, kun palokunta poltti kodin (savonsanomat.fi)

Kuopion kaupunginosat ja asuinalueet

|  |  |
| --- | --- |
| Kaupunginosat (numerojärjestyksessä) | 001 Väinölänniemi · 002 Vahtivuori · 003 Maljalahti · 004 Multimäki · 005 Kuopionlahti · 006 Hatsala · 007 Niirala · 008 Haapaniemi · 009 Itkonniemi · 010 Männistö · 011 Linnanpelto · 012 Puijonlaakso · 013 Savilahti · 014 Peipposenrinne · 015 Särkiniemi · 016 Kettulanlahti · 017 Rahusenkangas · 018 Rönö · 019 Rypysuo · 020 Päiväranta · 021 Julkula · 022 Sorsasalo · 023 Kelloniemi · 024 Levänen · 025 Jynkkä · 026 Neulamäki · 027 Puijo · 028 Niuva · 029 Neulaniemi · 030 Kolmisoppi · 031 Neulalampi · 032 Litmanen · 033 Lehtoniemi · 034 Pirtti · 035 Pitkälahti · 036 Hiltulanlahti · 037 Rautaniemi · 038 Kiviharju · 039 Vanuvuori · 040 Melalahti · 041 Kurkimäki · 042 Vehmersalmi · 043 Karttula · 050 Nilsiä · 051 Tahko · 060 Maaninka · 061 Keskisaari · 070 Juankoski · 071 Säyneinen |
| Asuinalueita | Inkilänmäki · Kettulanlahti · Petonen · Saarijärvi · Saaristokaupunki |